
ROMÂNIA

JUDEŢUL VRANCEA


             CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea alocării sumei de 33,25 mii lei din bugetul local al Municipiului 

Focşani pe anul 2017, Clubului Sportiv Municipal Focşani 2007 pentru organizarea  

competiției internaționale de judo „Memorialul Aurel Câmpeanu”

 care se va desfăşura  în luna noiembrie 2017
              Consiliul Local al Municipiului Focşani, judeţul Vrancea, întrunit în şedinţă ordinară,

-    Analizând proiectul de hotărâre iniţiat de Primarul Municipiului Focșani, prin care se propune aprobarea alocării sumei de 33,25 mii lei, din bugetul local al Municipiului Focşani pe anul 2017, Clubului Sportiv Municipal Focşani 2007 pentru organizarea  competiției internaționale de judo „Memorialul Aurel Câmpeanu” care se va desfăşura  în luna noiembrie 2017 şi  raportul întocmit de Direcţia economică înregistrat la nr.78294/25.10.2017;

· Văzând avizul favorabil al Comisiei de buget şi administraţie publică;

· Având în vedere adresa nr. 2325/20.102017 transmisă de Clubul Sportiv Municipal Focșani 2007 și înregistrată la nr. 77181/20.10.2017;
· În baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.5, precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:
                Art. 1 (1) Se aprobă alocarea sumei de 33,25 mii lei, din bugetul local al Municipiului Focşani pe anul 2017, Clubului Sportiv Municipal Focşani 2007 pentru organizarea  competiției internaționale de judo „Memorialul Aurel Câmpeanu” care se va desfăşura  în luna noiembrie 2017. 
                             (2) Suma prevăzută la alin. (1) va fi utilizată de Clubul Sportiv Municipal Focşani 2007, din bugetul propriu, de la subcapitolul bugetar „Sport” (65.10.05.01), articolul bugetar „Alte cheltuieli cu bunuri şi servicii” (20.30.30) astfel: 13,00 mii lei pentru servicii și materiale promoționale, 11,10 mii lei pentru acoperirea cheltuielilor cu cazare și masa și 9,15 mii lei pentru premii.
                Art. 2 Prezenta hotărâre va fi comunicată de către Serviciul administraţie publică locală, agricultură compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul buget- contabilitate şi Clubul Sportiv Municipal Focşani 2007.

     PREŞEDINTE DE ŞEDINŢĂ,

                   Nedelcu Mihai  
                                                                                                                                                       CONTRASEMNEAZĂ,

                                                                                              SECRETARUL MUNICIPIULUI 

                                                                                                                 FOCŞANI
                                                                                                      Eduard Marian Corhană
Municipiul Focşani, 26 octombrie 2017

